Všeobecné ubytovacie podmienky v apartmánoch La Familia Štúrovo
1) Ubytovať sa v apartmáne je možné v deň príchodu na pobyt po 14:00 hod. Prihlásiť sa na pobyt je potrebné na adrese apartmánov: Petófiho 72, Štúrovo, najneskôr do 16:00 hod. V prípade, že hosť nenahlási neskorý príchod /príchod po 16:00hod./, dodávateľ / ďalej len ubytovateľ/ si vyhradzuje právo izbu predať z dôvodu nenastúpenia na pobyt.
2) Apartmán prosíme uvoľniť v deň odchodu do 9.30 hod. Ubytovateľ môže v prípade neskorého odchodu hosťa z izby /po 9:30hod./ účtovať poplatok vo výške 100% z ceny ubytovania na osobu/noc. Nárok na ubytovanie na ďalšiu noc po úhrade poplatku/sankcie hosťovi neprináleží.
3) Cena ubytovania nezahŕňa daň za ubytovanie pre mesto Štúrovo /rekreačný poplatok – 1,10 Eur/osoba/noc /.
4) Do ubytovacích zariadení La Família JE ZAKÁZANÉ vodenie akýchkoľvek zvierat (psy, mačky, atď.). V prípade porušenia tohoto zákazu, si poskytovateľ vyhradzuje právo na okamžité skončenie pobytu bez nároku na odškodnenie /bez nároku na vrátenie neodbývanej hodnoty rezervácie/.
5) Hosť je povinný vopred uhradiť zálohu vo výške 30 % najneskôr do 3 dní od obdržania dohody o ubytovaní. V prípade, že túto povinnosť nesplní, poskytovateľ to bude považovať za nezáujem o dohodnuté ubytovanie t.j. zrušenie rezervácie. Pri úhrade platieb bankovým prevodom všetky bankové poplatky hradí hosť. 
6) Zrušenie objednávky po zaplatení prvej zálohy podlieha storno poplatku:
- do 31 dní pred nástupom na pobyt je storno poplatok 0 Eur (záloha sa     vracia)

- 30 a menej dní pred nástupom sa storno poplatkom rozumie poskytnutá záloha za ubytovanie, ktorá je v prípade zrušenia rezervácie nevratná.
7) Hosť ručí za škody, ktoré ubytovateľovi spôsobil počas svojho pobytu. Ubytovateľ je oprávnený vzniknuté škody vyúčtovať a vyžadovať okamžitú platbu.
8) Nájdené veci sa hosťovi zasielajú poštou na základe písomnej žiadosti, pričom hosť hradí všetky náklady s tým spojené. 
9) Ubytovateľ neručí za prípadné úrazy počas pobytu, len v prípadoch, ak by ubytovateľ konal hrubo nedbanlivo alebo úmyselne.
10) K prihláseniu je hosť povinný predložiť platný doklad / OP, Pas, alebo vodičský preukaz/ v zmysle zákona o ochrane osobných údajov v platnom znení. Poskytnutím osobných údajov dáva hosť súhlas k ich spracúvaniu v databáze ubytovateľa.
11) Ubytovateľ je oprávnený požadovať od hosťa úhradu ad-hoc pobytu pri nástupe. Pri rezervácii vopred je oprávnený požadovať zálohovú platbu až do výšky 100% z hodnoty rezervácie.
12) V čase od 22.00 hod. do 6.00 hod. musí hosť dodržiavať nočný pokoj, v opačnom prípade si poskytovateľ vyhradzuje právo na okamžité skončenie pobytu bez nároku na odškodnenie /bez nároku na vrátenie neodbývanej hodnoty rezervácie/ 
13) Objednávateľ doručením rezervácie , podpísaním dohody o poskytovaní služieb,  zaplatením zálohy za pobyt alebo ubytovaním sa v apartmánoch potvrdzuje, že sú mu tieto podmienky známe a s ich obsahom súhlasí.
___________________________________________________________________________

V Štúrove 4.01.2023
Ing. Peter Brellík, Apartmány La Família, Petófiho 72  943 01  Štúrovo
